Maidenhead
Maidenhead je grad od 66,460 stanovnika na jugoistoku Engleske u Grofoviji Berkshire. On je i administrativni centar unitarne jedinice Windsor i Maidenhead.

Geografske karakteristike 

Maidenhead leži na Temzi, udaljen 11 km istočno od Windsora i 50 km zapadno od Londona. Poznat je po svoja dva mosta preko Temze, prvi kameni  podignut je između 1772. - 77. na kraljevskoj putu iz Londona za Bath. Drugi  željeznički podignut od cigle u rekordnom roku od 1837. do 38. projektirao je Isambard Kingdom Brunel, on je još i danas po dužini svog raspona, drugi na svijetu za taj tip mostova.

Dva velika parka uz Temzu; Thicket i Pinkneys Green, koji se prostiru na površini od 217 hektara, privlače velik broj izletnika iz Londonske metropole. Bujno zelenilo, ugodna atmosfera i blizina Londona učinila su ga i poželjnim mjestom za stanovanje.

Historija

Za rimskih vremena (100.-400.) tu se nalazila rimska vila.
Maidenhead je u grad izrastao iz malog zaseoka kada je izgrađen prvi drveni most 1250.

U 18. vijeku postao je najvažnija odmorišna stanica za kočije na Velikoj zapadnoj cesti, tad je podignuto dosta gostionica za odmor putnika, nakon napornog jednodnevnog truckanja iz Londona.
Kraljevsku povelju o statusu grada dobio je 1582. od kraljice Elizabete I.
Nakon dolaska željeznice u 19. vijeku, postao je popularno izletište na Temzi za brojne Londončane.

Aerodrom White Waltham izgrađen je 1935., za Drugog svjetskog rata od 1940. u njemu je bio smješen glavni štab Organizacije za održavanje i servisiranje britanske avijacije (Air Transport Auxiliary).

Theresa May tadašnji poslanik Maidenheada u Parlamentu Ujedinjenog Kraljevstva, postala je - 2016. Britanski premijer nakon što je David Cameron podnio ostavku zbog Referenduma o Brexitu.

Pobratimski gradovi 

  Saint-Cloud, Francuska
  Bad Godesberg, Njemačka
  Frascati, Italija
  Kortrijk, Belgija

Izvori

Vanjske veze 

 Maidenhead Town Website  

Gradovi u Engleskoj
Berkshire